**PROTOKOLL IL VARDEN MERÅKER**

**Referat fra styremøte i hovedlaget IL Varden Meråker på Meråker videregående skole tirsdag 13.10.15 kl. 19.00.**

Unni Iversen

Til stede: Øyvind Slungård, Helene Skår, Anne-Karin Langsåvold, Anne Marken, Sissel Dahlberg, Geir Florholmen, Unni Iversen

Fravær: Ingunn Tronsmo Skallan.

**Sak 42/2015**: **Godkjenning av møteprotokoll den 09.06.15.**

***Vedtak: Møteprotokoll godkjent uten merknader.***

**Sak43/2015: Referatsaker:**

* *Logoen til sponsorer*. Ved annonsering av arrangement i regi av IL Varden Meraker i Meråkerposten har det vært utelatt reklame av sponsorer, på tross av at vedkommende som har bedt om annonse har bedt om at de måtte ta med reklamen.
* *Minnecup*. Styret i Minnecupen har sendt et klagebrev til Meråker kommune angående tildeling av midler til cupen. Leder i hovedstyret mener det er uheldig at dette skjer uten at hovedstyret er informert og delaktig.

***Vedtak: Alle klager fra grupper eller andre styrer innen IL Varden Meråker skal godkjennes av* hovedstyret *før det blir sendt videre.***

* *Aktivitetsleder kurs.* Brev fra Nord-Trøndelag Idrettskrets om gratis aktivitetslederkurs.

Avdelingene oppfordres til å melde på interesserte.

* *Kommunale tilskudd til anlegg*. Det er skrevet og sendt en fornyet søknad på tilskudd på anleggene på Vardetun. Dette er med bakgrunn i at det er gjort oppgradering og endringer på tegninger som er gjort tidligere, og som ikke ble godkjent.
* Referat fra styremøter i fotballavdelingen den 25.08.15 og den 29.09.15. Viser til at fotballavdelingen vil orientere fra gruppa i sak etterpå.
* *Momskompensasjon*. Det er sendt inn momskompensasjon på drift. Momskompensasjon på anlegg er en gang i året, mens på drift skal det sendes inn hvert kvartal, altså 4 ganger.
* *Medlemskontigent*. Informerer på ny at alle avdelinger har ansvar for å sjekke om aktive utøvere har betalt medlemsavgift. Om ikke må de sende tidligere tilsendt giro til aktuelle vedkommende.

Ingunn og Helene tar ansvar for støttemedlemmene.

Helene skal oppdatere medlemslistene og sende ut til avdelingslederne.

**Sak 44/2015: Orientering fra avdelingene:**

*Håndball*: Sissel orienterer fra sin avdeling om at avdelingen nå er på styreweb, noe som har gjort hverdagen lettere for avdelingen.

* Hun informerer om at det er problem med å starte damelag
* Avdelingen har i dag meldt på ett 14 års lag, ett 12 års lag, ett 10 års lag og to minilag og ett damelag.
* Økonomien i avdelingen er grei og det jobbes bra.
* Det er planer om felles foreldremøte med fotballavdelingen som de vil diskutere agenda for senere.
* Avdelingen ønsker også å inngå et samarbeid om felles grunntrening med fotballavdeling, da håndballagene mangler trenere.

*Fotball*: Anne informerer engasjert fra sin avdeling om at de er inne i slutten på sin sesong.

* Hun refererer til styremøte, som har tanker om at de skal ha møte med styret i minnecupen i nærmeste fremtid. Det jobbes i disse dager med en søknad om Duocup og Minnecup.
* Økonomien er under kontroll og styret jobber videre med den. Økonomiavdelingen har vært fraværende hittil på dette området. Det er sendt søknad om støtte til Storsjøcup. Fotballstyret har vedtatt å sponse hvert fotballag med 1000,- til sesongavsluttning.
* Bakgrunn for tanken om felles foreldremøte sammen med håndball er foreldrene sine holdninger. Anne ønsker en drøfting rundt dette tema.
* Sportsplan. Fotballavdelingen har utarbeidet et forslag til felles sportsplan for alle avdelinger. Det er delte meninger om en bør ha felles eller hver enkelt skal ha en plan som er tilpasset hver enkelt avdeling sine særskilte behov. Et av argumentene er viktigheten av å ha et eierforhold til en plan for egen avdeling.

Denne drøftingen tas senere. Anne blir oppfordret til å sende sportsplanen til styret som egen sak for drøfting og gjennomgang.

* Anne deler tanker runst det å ha små kull og løsninger som felles grunntrening/basistrening, men som likevel gir utfordringer når sammensetningen av utøverne er ulike aldersgrenser og begge kjønn. Tenker en da må dele i grupper og ha flere trenere tilstede.

*Skiavdelingen*: Unni informer om at avdelingen i år er sportslig delt i to ved ha opprettet et junior- og et seniorutvalg. Administrativt er alle samlet.

* Det har vært ett styremøte, men det har også vært møter og aktivitet i de ulike utvalgene.
* De har vært på Sognefjellet på samling.
* Det er startet med trening for 11 åringene. Junior og senior har startet med organisert trening.
* Økonomien er god og under kontroll.
* Satsingen for denne sesongen blir Norgescup og Storlirennet. Teamsprint for bare junior og ellers renn både i desember og mars.

**Sak 45/2015: Orientering om økonomi**

* Øyvind orienterer om økonomien og viser til vedlagte regnskapsrapport per 30.09.15. Leder legger til at han tenker det er ryddig med regnskapskontoret siden det i dag er blitt store krav til idrettslagene og siden laget har store anlegg.

**Vedtak: Regnskapsrapporten tas til orientering.**

**Sak 46/2015: NM Søknad**

Skiavdelingen ved Unni mener det må være et møte med formannskapet i januar måned. Øyvind mener det da må være et forberedende møte i forkant.

**Vedtak: Unni får ansvar for innkalling til forberedelsemøte, hvem som skal delta og hvilke agenda møtet med formannskapet skal ha.**

**Sak 47/2015: Spillemiddelsøknader v/Øyvind**

Det er ikke sendt inn søknader ennå på spillemidler. Kjell Steinar Grytbakk har utarbeidet nye tegninger av klubbhuset og garderober til en kostnad på 3.2 millioner. Universell utforming som planlagt tidligere blir lagt til side grunnet økt kostnad.

**Sak 48/2015: Nettside v/Anne-Karin**

Det etterlyses ny kurskveld og en gjør avtale om en felles dato den 28.10.15 kl 18.00. Anne-Karin vil ta kontakt med aktuelle og sjekke om mulig gjennomføring. Deretter vil hun sende ut mail til hver enkelt i styret. Kursets varighet er to timer.

**Vedtak: Når nettsidene er oppe og fungerer skal alle møtereferat legges ut.**

**Sak 49/2015: Eventuelt**

* Felles samarbeid mellom håndball og fotball jobber avdelingene med videre på eget initiativ.
* Allidrett har ønske om kjøp av utstyr kostnadsberegnet til ca kr 12.000,-.

**Vedtak: Øyvind gir videre mandat til innkjøp og sørger for lagring i eget skap. Utstyret tenker en kan også brukes av de andre avdelingene på trening i hallen.**

* Coop bedriftskort blir tildelt alle avdelingene. Er i forkant tildelt Ken Svendsen.

Meråker 24.10.15.

Helene Skår

Sekretær/referent